શીર્ષક: અમિત શાહ મારા ઘરે જમ્યા પણ વાત સુદ્ધાં ન કરી : ગૃહમંત્રીને જમાડનાર બંગાળી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમિત શાહ પશ્ચિમ બંગાળના પ્રવાસથી પરત આવ્યા, એ સાથે જ બિષ્ણુપુરથી ભાજપના સાંસદ સૌમિત્રા ખાંનાં પત્ની સુજાતા મંડલ ખાં પોતાના લગ્નજીવનને જોખમમાં મૂકી ટીએમસીમાં જોડાઈ ગયાં છે.

આ પહેલાં આસનસોલ મહાનગર પાલિકાના પ્રમુખ અને જિલ્લા ટીએમસી પ્રમુખ જિતેન્દ્ર તિવારીએ ભાજપમાં જોડાવવાની જાહેરાત કરી પણ પછી અચાનક ફેરવી તોળ્યું હતું અને ટીએમસીમાં પાછા આવી ગયા હતા.

હવે ભાજપને નવો ઝાટકો બીરભૂમ જિલ્લાના શાંતિનિકેતનના બાઉલ કલાકાર બાસુદેબદાસ બાઉલે આપ્યો છે.

ગયા રવિવારે બીરભૂમના પ્રવાસ દરમિયાન અમિત શાહ અને ભાજપના બીજા નેતાઓને પોતાના ઘરે જમાડીને બાઉલ ગીત સંભળાવીને બાસુદેબ સમગ્ર દેશના સમાચાર માધ્યમોમાં છવાઈ ગયા હતા.

જેવા અમિત શાહ બંગાળથી પાછા ફર્યા, બાઉલે ભાજપની ટીકા કરતાં જાહેરાત કરી કે તેઓ 29 ડિસેમ્બરના રોજ ટીએમસી પ્રમુખ મમતા બેનરજીની રેલીમાં સામેલ થશે. ટીએમસી અને ભાજપ હવે આ મુદ્દે એક-બીજા પર વધુ આક્રમક રીતે આક્ષેપ અને પ્રતિ-આક્ષેપ કરી રહ્યાં છે.

બાસુદેબે અચાનક પોતાનો સૂર બદલી લેતાં ભાજપના નેતા ભીંસમાં મુકાયા છે અને કંઈ પણ બોલવા અસમર્થ છે. પક્ષના નેતાઓ ટીએમસી પર બાઉલ પર દબાણ કરવાનો આક્ષેપ કરી રહ્યા છે.

અમિત શાહ માટે મોંઘા ચોખા લાવ્યા

બાઉલ કલાકારના ઘરે અમિત શાહ

રાશનથી મળતા ચોખા ખાનારા બાસુદેબ અમિત શાહ અને બીજા નેતાઓ માટે બંગાળમાં પાકતાં ઉત્તમ પ્રકારના મનકટી ચોખા લાવ્યા હતા. પરંતુ સૌથી મોટી વાત એ છે કે અમિત શાહને ભોજન કરાવ્યા છતાં બાસુદેબ તેમની સાથે વાત નહોતા કરી શક્યા. સમસ્યા સાંભળવાની વાત તો બાજુએ રહી.

બીરભૂમ જિલ્લા ટીએમસી પ્રમખ અનુબ્રત મંડલની હાજરીમાં બાસુદેબે પત્રકારોને જણાવ્યું કે "મારે ગૃહમંત્રીને બાઉલ કલાકારોની સ્થિતિ વિશે જણાવીને તેમની સુખાકારી માટે કંઈક કરવા અપીલ કરવી હતી."

"મેં વિચાર્યું હતું કે એમ.એ. પાસ દીકરીના ભણતર માટે મદદ મળે, એ માટે વિનંતી કરીશ. મને હતું એ આટલા મોટા ગજાના નેતા છે, મારી મદદ જરૂર કરશે. પણ તેમને કોઈ વાત ન કરી. તેમના પ્રવાસ બાદ ભાજપના કોઈ નેતાએ મારો સંપર્ક કર્યો નથી."

બાઉલ કલાકાર બાસુદેબ દાસ

તેઓ કહે છે, "દીદી અહીં આવી રહ્યાં છે અને તેમને મને આંમત્રણ આપ્યું છે. અમારા જેવા કલાકાર કોઈ પણ પક્ષના હોતા નથી. કોઈ પણ વ્યક્તિ સન્માન સાથે બોલાવશે, અમે ત્યાં જઈશું."

તમને કેવી રીતે ખબર પડી કે કેન્દ્રીય ગૃહમંત્રી તમારા ઘરે જમવાના છે? બાસુદેબ જવાબમાં કહે છે, "થોડા યુવાનો મોટરસાઇકલમાં આવ્યા હતા. તેમને જણાવ્યું...